Багдад остава под контрола на османците до Първата световна война, когато през 1917 година е завзет от британците. През 1920 година става столица на британската мандатна територия Ирак, а през 1932 година – на формално независимото Кралство Ирак. На 1 април 1941 година в Багдад е извършен преврат и е създадено прогерманско правителство, но то е свалено от британците на 31 май след кратката Англо-иракска война. До средата на века населението на града нараства до 580 хиляди души.